Ehdotus NEUVOSTON ASETUS Euroopan unionin ja Madagaskarin tasavallan kesken näiden välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta hyväksytyn pöytäkirjan mukaisten kalastusmahdollisuuksien jakamisesta /* COM/2012/0519 final - 2012/0248 (NLE) */





PERUSTELUT 1. EHDOTUKSEN TAUSTA Neuvoston antaman valtuutuksen[1] mukaisesti Euroopan komissio on käynyt neuvotteluja Madagaskarin tasavallan kanssa Euroopan yhteisön ja Madagaskarin tasavallan väliseen kalastuskumppanuussopimukseen liittyvän pöytäkirjan uusimiseksi. Neuvottelujen päätteeksi parafoitiin uusi pöytäkirja 10. toukokuuta 2012. Uusi pöytäkirja on voimassa kaksi vuotta sen allekirjoittamispäivästä. Pöytäkirjassa säädetään eritoten kalastusmahdollisuuksista 96 alukselle seuraavasti: 40 nuottaa käyttävää tonnikala-alusta, 34 pintasiima-alusta, joiden vetoisuus on yli 100 GT, 22 pintasiima-alusta, joiden vetoisuus on alle 100 GT. Olisi määriteltävä kyseisten kalastusmahdollisuuksien jako jäsenvaltioiden kesken. Tällä perusteella komissio ehdottaa, että neuvosto hyväksyy tämän asetuksen. 2. SIDOSRYHMIEN KUULEMINEN JA VAIKUTUSTEN ARVIOINTI Sidosryhmiä kuultiin neuvottelujen alkuvaiheessa neuvoston kalastuspolitiikkaa käsittelevässä työryhmässä ja teknisissä kokouksissa. Kuulemisissa päätettiin, että Madagaskarin kalastuspöytäkirja on syytä pitää voimassa. Komissio tukeutui lisäksi muun muassa ulkopuolisten asiantuntijoiden marraskuussa 2011 tekemän jälkiarvioinnin tuloksiin. 3. EHDOTUKSEN OIKEUDELLISET NÄKÖKOHDAT Kalastuskumppanuussopimukseen liittyvä uusi pöytäkirja on toimitettu neuvostolle, jonka on määrä hyväksyä sen allekirjoittaminen ja väliaikainen soveltaminen. Pöytäkirja on myös toimitettu neuvostolle ja Euroopan parlamentille sen tekemiseksi. 2012/0248 (NLE) Ehdotus NEUVOSTON ASETUS Euroopan unionin ja Madagaskarin tasavallan kesken näiden välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta hyväksytyn pöytäkirjan mukaisten kalastusmahdollisuuksien jakamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan, ottaa huomioon Euroopan komission ehdotuksen, sekä katsoo seuraavaa: (1) Neuvosto antoi 15 päivänä marraskuuta 2007 asetuksen (EY) N:o 31/2008 Euroopan yhteisön ja Madagaskarin tasavallan välisen kalastuskumppanuussopimuksen tekemisestä, jäljempänä ’sopimus’. (2) Kalastuskumppanuussopimukseen liittyvä uusi pöytäkirja parafoitiin 10 päivänä toukokuuta 2012, jäljempänä ’uusi pöytäkirja’. Uudessa pöytäkirjassa myönnetään unionin aluksille kalastusmahdollisuuksia Madagaskarin suvereniteettiin tai lainkäyttövaltaan kalastuksen osalta kuuluvilla vesillä. (3) Neuvosto hyväksyi […] päätöksen …/2012/EU[2] uuden pöytäkirjan allekirjoittamisesta ja väliaikaisesta soveltamisesta. (4) On tarpeen määritellä jäsenvaltioiden kalastusmahdollisuuksien jakoperusteet uuden pöytäkirjan soveltamiskaudeksi. (5) Jos ilmenee, ettei uuden pöytäkirjan nojalla unionille annettuja kalastusmahdollisuuksia käytetä täysimääräisesti, komissio ilmoittaa siitä asianomaisille jäsenvaltioille yhteisön kalastusaluksille myönnettävistä luvista kalastustoiminnan harjoittamiseksi yhteisön vesialueiden ulkopuolella ja kolmansien maiden alusten pääsystä yhteisön vesille 29 päivänä syyskuuta 2008 annetun neuvoston asetuksen (EY) N:o 1006/2008[3] 10 artiklan 1 kohdan mukaisesti. Jos asianomainen jäsenvaltio ei vastaa neuvoston asettaman määräajan kuluessa, sen katsotaan vahvistaneen, etteivät sen alukset käytä kalastusmahdollisuuksiaan täysimääräisesti kyseisenä aikana. Tämä määräaika olisi vahvistettava. (6) Koska voimassaolevan pöytäkirjan voimassaolo päättyy 31 päivänä joulukuuta 2012, tätä asetusta olisi sovellettava uuden pöytäkirjan allekirjoituspäivästä alkaen, ON HYVÄKSYNYT TÄMÄN ASETUKSEN: 1 artikla 1. Euroopan unionin ja Madagaskarin tasavallan kesken näiden välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta hyväksytyssä pöytäkirjassa, jäljempänä ’pöytäkirja’, vahvistetut kalastusmahdollisuudet jaetaan jäsenvaltioiden kesken seuraavasti: Alustyyppi || Jäsenvaltio || Kalastusmahdollisuudet Nuottaa käyttävät alukset || Espanja || 21 Ranska || 18 Italia || 1 Nuottaa käyttävät alukset yhteensä || 40 Pinta-siima-alukset, yli 100 GT || Espanja || 17 Ranska || 9 Portugali || 5 Yhdistynyt Kuningaskunta || 3 Pintasiima-alukset, yli 100 GT, yhteensä || 34 Pinta-siima-alukset, enintään 100 GT || Ranska || 22 Pintasiima-alukset, </= 100 GT, yhteensä || 22 2. Asetusta (EY) N:o 1006/2008 sovelletaan, sanotun kuitenkaan rajoittamatta Euroopan unionin ja Madagaskarin tasavallan välisen kalastuskumppanuussopimuksen soveltamista. 3. Jos 1 kohdassa tarkoitetut jäsenvaltioiden kalastuslupahakemukset eivät kata pöytäkirjassa vahvistettuja kalastusmahdollisuuksia kokonaan, komissio ottaa asetuksen (EY) N:o 1006/2008 10 artiklan nojalla huomioon jonkin toisen jäsenvaltion kalastuslupahakemukset. 4. Asetuksen (EY) N:o 1006/2008 10 artiklan 1 kohdassa tarkoitettu määräaika, jonka kuluessa jäsenvaltion on ilmoitettava siitä, ettei se käytä sopimuksen mukaisesti myönnettyjä kalastusmahdollisuuksiaan täysimääräisesti, on kymmenen työpäivää päivästä, jona komissio ilmoittaa asianomaiselle jäsenvaltiolle, ettei kalastusmahdollisuuksia ole käytetty täysimääräisesti. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan uuden pöytäkirjan allekirjoituspäivästä ja aikaisintaan 1 päivästä tammikuuta 2013. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] Yleisten asioiden neuvosto hyväksynyt 24. huhtikuuta 2012. [2] EUVL C …* [3] EUVL L 286, 29.10.2008, s. 33.